        ROMÂNIA 





JUDEŢUL HARGHITA                                 
  ORAŞUL BORSEC
  CONSILIUL LOCAL
P R O C E S    V E R B A L 



     Încheiat azi   19 ianuarie   2022  , cu ocazia ședinței convocate în conformitate cu prevederile art.133(1) , art.155(1), lit.b), art.155(3), lit.b), Cap. VIII, art.196(1), lit.b) din Ordonanța de Urgență nr.57/2019 privind Codul Administrativ, iar materialul  ședinței a fost pus la dispoziția consilierilor cu respectarea prevederilor art.134(4), lit.d) prin E-mail . 


         Președintele ședinței ,   prezintă proiectul ordinei de zi , supus la vot a fost  aprobat cu unanimitate de voturi.                       
   




     Se trece la discutarea primului punct al ordinei de zi, și anume: adoptarea unui proiect de hotărâre cu privire la aprobarea planului de acțiuni sau de lucrări de interes local pentru beneficiarii de venit minim garantat și părinții cu copii dați în plasament.




     Lucrările care vor fi executate de beneficiarii de venit minim garantat și părinții cu copii dați în plasament sunt: crăpat lemne de foc, deszăpezire,
curățarea albiilor și malului pârâurilor, întreținerea zonelor în jurul izvoarelor de apă minerală, întreținerea zonelor verzi rămase în întreținerea orașului, neexternalizate prin contract de servicii, curățirea parcurilor de frunze.




D-ul Markos Sandor, arată consiliului faptul că izvoarele de apă minerală sunt pline de gheață și de gunoi împrăștiat.




Întreabă unde mai crapă lemne beneficiarii de venit minim garantat și părinții cu copii dați în plasament, dacă instituțiile au cazane pa bază de peleți.




Se arată faptul că, sunt situații când  sediul primăriei este nevoie să fie încălzit cu lemne. 




D-ul Balla Ferencz, situația izvoarelor nu trebuie tolerată,trebuie fotografiată starea lor și trimisă  la SNAM.




Este arătat faptul că, se dorește preluarea construcțiilor deasupra izvoarelor pe bază de contract de comodat , iar situația prezentată cu data încheierii contractului se rezolvă, vor fi preluate activitățile de întreținere, reabilitare, reconstrucție și curățare a obiectivelor vizate. 




D-ul Bayka Gyula, este gunoi împrăștiat și în zona forajelor unde care sunt zone protejate și numai reprezentanții SNAM pot interveni în vederea degajării.




D-ul viceprimar, arată faptul că, apa de la baza de tratament a fost închisă. A fost montat contor și a existat o înțelegere cum că, apa folosită până la recepția construcției va fi plătită integral. Actuala conducere a societății nu ține cont de nimic, benevol face ce dorește. 




Este de părere că, la terminarea contractului cu S.C.Romaqua Prest este necesar schimbarea regulilor și anume, societatea care va câștiga licitație publică să permită ca un reprezentant al proprietarului să facă parte din consiliul de administrație pentru supravegherea îndeaproape a serviciului delegat în vederea luării de decizii corecte în interesul locuitorilor. 




D-ul Balazs Tibor, propune invitarea d-ul Benkes la o următoare ședință și discutate problemele stringente. 



Se arată faptul că, o persoană nu poate să creeze noi legi în localitate, fără să respecte regulile minime .




Consiliul a fost de acord cu propunerea, menționând faptul că și d-ul Lăzăroiu trebuie invitat și găsirea de soluții de  comun acord la toate problemele ridicate.
                                Nefiind alte probleme de discutat pe marginea proiectului și a materialului  prezentat ,  supus la vot proiectul    de hotărâre a fost aprobat cu unanimitate de voturi.
                            S-a adoptat Hotărârea nr. 3 /2022 
                        La următorul punct al ordinei de zi, este prezentat materialul cu privire la  constatarea încetării de drept a mandatului de consilier local a d-lui Szabó Tibor , precum şi vacantarea locului de consilier local.




Este arătat faptul că, după hotărâre se începe procedura de validare a unui consilier supleant aparținând Alianței Maghiară din Transilvania – Erdélyi Magyar Szövetség ( AMT- EMSZ) în persoana d-nei Szocs Noemi.



În urma votului secret în conformitate cu prevederile  art.139(6) din Ordonanța de Urgență nr.57/2019 privind Codul Administrativ , cu unanimitate de voturi a fost aprobat proiectul prezentat cu privire la  constatarea încetării de drept a mandatului de consilier local a d-lui Szabó Tibor , precum şi vacantarea locului de consilier local.
                            S-a adoptat Hotărârea nr.4 /2022 
                                 La următorul punct al ordinei de zi, este prezentat materialul cu privire la încheierea   unui contract de consultanță / reprezentare și asistență juridică




  Se arată faptul că, față de anul bugetar 2021, valoarea serviciului prestat nu s-a modificat a rămas tot la 2000 lei pentru  onorariul  de  consultanță iar  pentru onorariul variabil aferent serviciilor de reprezentare în cazurile aflate pe rolul instanțelor conform contractului încheiat pentru fiecare pricină în parte, la aceste servicii nu se aplică TVA.
                           Nefiind alte probleme de discutat pe marginea proiectului și a materialului  prezentat ,  supus la vot proiectul    de hotărâre a fost aprobat cu unanimitate de voturi.
                              S-a adoptat Hotărârea nr. 5 /2022 
                        La următorul punct al ordinei de zi, este prezentat materialul cu privire la desemnarea președintelui de ședință, care va prezida ședințele din luna februarie, martie și aprilie 2022.




    Propunerea făcuta : d-ul Bayka Gyula 
                      Nefiind alte probleme de discutat pe marginea proiectului și a propunerilor făcute  ,  supus la vot proiectul    de hotărâre a fost aprobat cu unanimitate de voturi.
                              S-a adoptat Hotărârea nr. 6 /2022 
DIVERSE:



D-ul Balazs Tibor, a solicitat amplasarea unor bănci pe strada Jokai Mor și nici până în prezent nu s-a realizat.



D-ul viceprimar, băncile sunt în curtea primăriei și pot fi amplasate în orice moment. A considerat că, iarna nu prea sunt folosite și o dată cu încălzirea timpului vor fi amplasate.
                     D-ul Balazs Tibor, și iarna se plimbă oamenii în zona respectivă și necesită amplasarea cât mai curând a băncilor.



  D-ul Pepel Attila Arpad, propune montarea unei balustrade în zona vis a vis de strada Ditrăului, trotuarul din zonă fiind îngust.
                    D-ul Markos Sandor, în ședința anterioară s-a convenit asupra curățirii indicatoarelor stradale de plăcuțele de publicitate amplasate fără un acord prealabil. Nu a fost curățat nici un indicator.



Ridică problema parcării autoturismelor în zona scolii și pe trotuar. 



D-ul  Balazs Tibor, problema parcărilor a fost discutată de  mai multe ori cu poliția. În urma discuțiilor, o zi două erau luate măsuri după care totul a revenit la situația anterioară. Menționează faptul că, parcarea este goală, autoturismele sunt parcate pe trotuar și staționează acolo opt ore până când proprietarul iese de la lucru.



Trebuie luate măsuri pentru siguranța mai ales a copiilor.



D-ul Balla Ferencz,  propune invitarea șefului de poliție și rediscutarea problemei.



Bayka Gyula, la trecerea de pietoni trebuie amplasat un semafor automat pe care copilul care dorește să traverseze strada apasă și se face roșu, traversează și după un timp se stinge automat. 



Este de părere că trebuie trimisă adresă în acest sens către poliție și solicitat luarea de măsuri urgente pentru protecția copiilor.

                  D-ul Markos Sandor, sesizează faptul că, în timp de iarnă pe viaduct chiar la mijlocul drumului se formează țurțuri de ghiață. Este un pericol, în orice moment poate să cadă pe o mașină. 



Se arată faptul că, din când în când muncitorii de la Romaqua Group sparg țurțurii formați. 


        Se discută  probleme sesizate de părinți cu privire la problemele de la școală.



Se propune efectuarea unei vizite, verificarea celor sesizate.



Se propune solicitarea prin adresă scrisă un tabel cu elevii care au beneficiat de burse școlare și criteriile de acordare. 



D-ul Balazs Tibor, arată consiliului faptul că, rezultatele slabe al elevilor în egală măsură se  datorează atât cadrelor didactice, părinților și al elevilor. Suntem în situația când, elevii au numai drepturi fără îndatoriri. 

                  D-ul Markos Sandor, în cadrul ședințelor se discută multe, dar se face foarte puțin. Întreabă când va fi realizat depozitul de masă lemnoasă. Tot s-a discutat și nu  s-a făcut nimic.



D-ul viceprimar  pentru depozitul de lemne, terenul a fost identificat iar lucrările vor începe când timpul va permite. Este foarte necesar crearea unui loc unde se pot depozita materiale voluminoase altele decât materialul lemnos. 



D-ul Balla Ferencz, este foarte necesar amenajarea unui loc pentru depozitarea deșeului industrial și a rezidurilor provenite din demolări și construcții.



D-ul Maier Cristian, propune o întâlnire cu profesorii și cu Consiliul de Administrație al liceului discutate problemele sesizate și găsirea de soluții în comun. 



Președintele ședinței, întreabă când va fi rezolvată situația discutată cu iluminatul public între blocuri.



  D-ul Markos Sandor, a sesizat problemele tot la iluminatul public din strada Nouă, zona caselor construite pe baza Legii nr.15/2003. Se știe care este problema numai trebuie să vină o echipa de la o firmă specializată să realizeze lucrarea. 



D-ul viceprimar, contractul inițial încheiat pentru aceste lucrări a expirat, urmează să fie încheiat un contract nou pentru anul 2022 după care vor fi rezolvate problemele sesizate. 

                   D-ul Balla Ferencz, cu privire la întreținerea iluminatului public, este de părere că trebuie încheiat contract cu clauze ferme care vin în sprijinul locuitorilor, societatea care își asumă contractul să vină ori de câte ori este necesar și să remedieze problemele sesizate. În cazul în care nu sunt probleme semnalate poate să efectueze mentenanța instalațiilor o dată sau de două ori pe lună. 


Ridică problema majoră a nenumăratelor defecțiuni la conducta de apă potabilă, strada Ditrăului se vede cu ochiul liber, strada este plină de gheață, apa curge de undeva. Cea mai mare problemă este că, nu ai pentru cine să spui iar dacă spui este pe degeaba. Arată faptul că, vor fi probleme și pe strada mesteacănului. În vremea d-lui Joja se efectuau reparații iar cum se pare că nu mai sunt probleme din punctul de vedere a d-lui director  executiv  Benkes. Din informațiile pe care le deține tot așa de nepăsător este și cu muncitorii,  nu numai cu sarcinile pe care le are  ca conducător al unei societății care administrează un bun public al cărui proprietar este orașul  iar beneficiarii sunt persoanele fizice și juridice din localitate fără discriminare.  


 D-ul Balazs Tibor, în vederea aplanării și clarificării acestei situații, trebuie invitați  la ședință atât d-ul Benkes cât și d-ul Lăzăroiu și discutată  problema cu cărțile pe față.
                   D-ul Markos Sandor, întreabă, când va fi amplasată balustrada discutată pe porțiunea de drum de legătură între strada Topliței și Mesteacănului.

                 D-ul viceprimar, avem puțini muncitori și nu pot fi trași în o mie de locuri.  Când timpul va permite se va rezolva și această problemă ridicată.

                 D-ul Markos Sandor, nu lipsa de forță de muncă este problema, cu patru muncitori poți construi o casă dacă te organizezi bine . Trebuie în așa fel organizată activitatea , ca problemele ridicate , discutate în cadrul ședințelor să și  fie  realizate,  să nu rămână la nivelul de discuții.
                 Nefiind alte probleme de discutat, ședința se declară închisă.

                 Drept pentru care s-a încheiat prezentul proces verbal spre cele legale.
        SECRETAR GENERAL ,



            PREŞEDINTELE ŞEDINŢEI,
    Moldován Kémenes Ildikó Anna  


                  Olteanu Petrică Ovidiu
